2 9 



Cuncta Vermium testaceorum Genera singillatim hic persequi non est ani- 

 mus; ea etenim, quae sive reptantium Molluscorum, sive brachiatorum Ordinem 

 respiciunt , quum ad ipsorum declarationem in altera hujus Operis parte deve- 

 niemus, distincte, ac dilucide enucleabimus ; modo de iis tantum verba facturi, 

 quae pertinent ad Ordinem subsilientium; hujus etenim sunt naturae, ut supra 

 jam innuimus, Mollusca fere omnia Conchas bivalves, atque multivalves inco_ 

 lentia , quas juxta methodum Linnaeanam in hac prima hujusce Operis parte de- 

 clarandas, atque zoologicis observationibus illustrandas suscipiemus. 



Animadvertendum est igitur universam subsilientium Molluscorum stirpem 

 quinque Familiis contineri; easque omnes quindecim Genera peculiaria in se 

 complecti, quorum denominationes sunt quae sequuntur: 



Hypogaea, Peronaea , Callista, Arthemis , Cerastes , Loripes , Chimaera, Cal- 

 litriche , Limnaea , Argus , Axinaea, Daphne, Peloris-, Echion, Criopus. 



Horum omnium characteres peculiares , nominumque rationem e vestigio hic 

 subjicere operae pretium existimamus. 



ORDO PRIMVS 



Mollusca testacea subsilientia comjilectens . 



GENERVM CHARACTERES . 

 FAMILIA I. Mollusca Trachaeis binis , atque pede instructa . 



Genus I. HYPOGAEA. Trachaeae binae, in plerisque jistulosae , coalescentes , 

 atque longissimae . 

 Pes clavatus, sive ovato-depressus ,veluti in vaginam retractilis . 

 Branchiae. limbo interiori simul conjunctae , longitudine Tra- 

 chaearum , inque Trachaea branchiali delitescentes . 

 Mollusca hujus Generis Solenes , Pholades , Tellinam Inaequivalvem , etc. in- 

 habitare comperimus . 



Pholades , Solenes , atque alia hujusmodi Testacea,sub maris arena, vel argilla 

 profunde delitescere,aeque ac in cellis, in marinarum rupium sinu a semetipsis 

 fabrefactis , norunt omnes . Quare mollusca animalia , testas ipsas inhabitantia , 

 Hypogaeae nomen recte merentur, quasi subterranea diceremus. 



Genus II. PERONAEA. Trachaeae binae, jistulosae, longissimae . 

 Branchiae patentes , disjunctae, 



Pallii limbus cirratus, infra Trachaearum basim fibula tan- 

 tum valida , musculosa ,arcte conjunctus. Pes lanceolatus . 



